रामदेव की सेहत बिगड़ी, मौन व्रत लिया  
अनशन पर अड़े बाबा रामदेव ने मौन व्रत धारण कर लिया है। रामदेव का वजन भी लगातार घटता जा रहा है। उनका ब्लड प्रेशर भी घट गया है।
अनशन पर अड़े बाबा रामदेव ने मौन व्रत धारण कर लिया है। गुरुवार दोपहर बाद हरिद्वार के डीएम और एसएसपी ने बाबा रामदेव से मुलाकात की और उनसे अनशन खत्म करने की अपील की, लेकिन बाबा ने अनशन तोड़ने से इनकार कर दिया।  डीएम ने रामदेव से ग्लूकोज लेने का भी आग्रह किया। डीएम का कहना है कि शाम से बाबा नींबू−पानी और शहद लेंगे। रामदेव का वजन भी लगातार घटता जा रहा है। हरिद्वार के सीएमओ के मुताबिक बाबा का ब्लड प्रेशर भी घटकर 108/74 हो गया है।  बाबा के स्वास्थ्य पर हर समय नजर रखी जा रही है। इधर बाबा के सहयोगी बालकृष्ण का वजन भी घटने लगा है। काला धन वापस लाने की मांग को लेकर बाबा रामदेव 4 जून को दिल्ली के रामलीला मैदान में अनशन पर बैठे थे, लेकिन 4 जून की रात पुलिस ने उन्हें वहां से जबरदस्ती हटा दिया, जिसके बाद वह हरिद्वार के अपने आश्रम में अनशन पर हैं।